Nalika akèh wong-wong Badawi ninggal tradhisi kasukuan lan nomadhiké lan ngalih menyang cara urip urban modhèren, wong-wong kuwi manggahi budaya Badawi tradhisional sing ganthané kagolong "ʿašāʾir", musik tradhisional, geguritan, beksan (kaya Saas), lan praktèk budaya liyané. Wong Badawi urban uga ngadani karaméan budaya, lumrahé diadani kaping bola-bali sataun. Ing karaméan kuwi wong-wong Badawi ngumpul kanggo mélu-mélu lan nyinaoni tradhisi Badawi—saka maca geguritan lan beksan pedhang tradhisional, tekan kelas-kelas sing mulang ngrajut téndha mawa cara tradhisional lan mainaké piranti musik tradhisional. Tradhisi-tradhisi kaya nunggangi unta lan kémah ing segara wedhi uga minangka kagiyatan sing asring dilakokaké kanggo ngisi wektu sela kanggoné wong badawi urban sing ndunungi wewengkon sacedhaké segara wedhi utawa panunggalané.